

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL TEISĖS TEIKTI AKREDITUOTĄ** **PAGALBOS GLOBĖJAMS (RŪPINTOJAMS), BUDINTIEMS IR NUOLATINIAMS GLOBOTOJAMS, ĮTĖVIAMS IR ŠEIMYNŲ DALYVIAMS AR BESIRENGIANTIESIEMS JAIS TAPTI SOCIALINĘ PRIEŽIŪRĄ**

2024 m. gruodžio 11 d. Nr. DĮV-735

Šilalė

Vadovaudamasis Lietuvos Respublikos socialinių paslaugų įstatymo 33 straipsnio 3 dalimi, Lietuvos Respublikos vietos savivaldos įstatymo 34 straipsnio 6 dalies 2 punktu, vykdydamas Socialinės priežiūros, laikino atokvėpio paslaugos akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl socialinės priežiūros, laikino atokvėpio paslaugos akreditavimo tvarkos aprašo patvirtinimo“, 14 punktą, Šilalės rajono savivaldybės socialinės priežiūros, laikino atokvėpio paslaugos akreditavimo ir įstaigų bei fizinių asmenų teikiamos akredituotos socialinės priežiūros paslaugų kokybės kontrolės tvarkos aprašo, patvirtinto Šilalės rajono savivaldybės mero 2024 m. spalio 2 d. potvarkiu Nr. T3-376 „Dėl Šilalės rajono savivaldybės socialinės priežiūros, laikino atokvėpio paslaugos akreditavimo ir įstaigų bei fizinių asmenų teikiamos akredituotos socialinės priežiūros paslaugų kokybės kontrolės tvarkos aprašo patvirtinimo“, 12 ir 14 punktus, Šilalės rajono savivaldybės mero 2024 m. spalio 9 d. potvarkį Nr. T3-383 „Dėl įgaliojimų suteikimo Šilalės rajono savivaldybės administracijos direktoriui“, atsižvelgdamas į Šilalės rajono socialinių paslaugų namų 2024 m. gruodžio 9 d. prašymą Nr. S18-1890 (4.4. E) „Dėl dokumentų pateikimo“:

1. S u t e i k i u teisę Šilalės rajono socialinių paslaugų namams, juridinio asmens kodas – 302635186, teikti pagalbos globėjams (rūpintojams), budintiems ir nuolatiniams globotojams, įtėviams ir šeimynų dalyviams ar besirengiantiesiems jais tapti socialinę priežiūrą socialinių paslaugų įstaigoje adresu: Vytauto Didžiojo g. 17, Šilalės m.
2. P r i p a ž į s t u netekusiu galios Šilalės rajono savivaldybės administracijos direktoriaus 2021 m. gruodžio 30 d. įsakymą Nr. DĮV-1315 „Dėl teisės teikti akredituotą pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti socialinę priežiūrą suteikimo Šilalės rajono socialinių paslaugų namuose“.
3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų  
portalą (<https://e.teismas.lt>) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas